**Skelbiama informacija apie atranką į laisvą priešmokyklinio ugdymo pedagogo pareigybę darbui Skuodo Bartuvos progimnazijoje nuo 2020 metų lapkričio 1 d.:**

1. Darbo vieta – Skuodo Bartuvos progimnazija.

2. Pareigybė – priešmokyklinio ugdymo pedagogas.

3. Numatomas darbo krūvis – 20 valandų per savaitę priešmokyklinio ugdymo grupėje, 0,6 etato.

4. Darbo sutartis – sudaroma neterminuota darbo sutartis (asmeniui sutikus, gali būti sudaryta ir terminuota darbo sutartis).

5. Kvalifikaciniai reikalavimai:

5.1. pradinio ugdymo (pradžios mokyklos) mokytojo specialybė (profesinė kvalifikacija);

5.2. baigta ikimokyklinio ir (ar) pradinio ugdymo mokytojų rengimo programa ir Lietuvos Respublikos švietimo ir mokslo ministro nustatyta tvarka išklausyti 40 valandų darbo priešmokyklinėje grupėje kursai arba studijų metu išklausyti atitinkami dalykai;

5.3. priešmokyklinio ugdymo, pradinio ugdymo vyresniojo mokytojo arba mokytojo metodininko kvalifikacinė kategorija.

6. Dokumentai, kuriuos būtina pateikti:

6.1. prašymą leisti dalyvauti atrankoje;

6.2. asmens tapatybę patvirtinančio dokumento kopiją;

6.3. išsilavinimą patvirtinančio dokumento kopiją;

6.4. gyvenimo aprašymą (CV);

6.5. pedagogo kvalifikaciją patvirtinančio dokumento kopiją (jei toks reikalavimas nustatytas Lietuvos Respublikos švietimo įstatymo 48 straipsnyje);

6.6. pedagoginių ir psichologinių žinių kursų išklausymo dokumento kopiją (jei toks reikalavimas nustatytas Lietuvos Respublikos švietimo įstatymo 48 straipsnyje);

6.7. specialiosios pedagogikos ir specialiosios psichologijos kursų mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas) išklausymo dokumentų kopiją;

6.8. pažymą dėl įtariamųjų, kaltinamųjų ir nuteistųjų registro duomenų apie fizinį asmenį;

6.9. atrankai pretendentas taip pat gali pateikti buvusių darboviečių rekomendacijų.

7. Dokumentai į progimnazijos raštinę pateikiami iki **2020 metų spalio 27 dienos** įskaitytinai adresu – Šatrijos g. 1, LT 98114, Skuodas.

8. Telefono Nr. pasiteiravimui: 8 440 73271, 8 440 73276.

El. paštas **rastine@bartuva.lt** **ir** **virginijus@bartuva.lt**

9. Numatoma atrankos į priešmokyklinio ugdymo pedagogo (ir/ar pradinio ugdymo mokytojo) pareigybę data ir laikas – **2020 metų spalio 28 d., 10.00 val.** Skuodo Bartuvos progimnazijoje.